Albanias internasjonale forbindelser
Store norske leksikon,Historie,Verdens historie og samtidshistorie,Europa,Albanias historie,Albanias samtidshistorie
Albania er medlem av blant annet FN og de fleste av FNs særorganisasjoner, som Verdensbanken. Landet er medlem av Europarådet, OSSE (Organisasjonen for sikkerhet og samarbeid i Europa) og NATO (siden 1. april 2009).
EU-medlemskap EU-medlemskap er et tverrpolitisk mål. I 2000 definerte EU Albania som en mulig kandidat. I 2003 begynte forhandlingene om en assosieringsavtale mellom EU og Albania, som ble underskrevet i 2006. I 2009 leverte Albania formell EU-søknad. Året etter fikk albanske statsborgere lov til å reise visumfritt i Schengen. I juni 2014 fikk landet status som kandidatland. Dersom Albania oppfyller kravene, vil forhandlinger om EU-medlemskap innledes i juni 2019.EU-kommisjonen vurderer Albanias rolle i regionalt samarbeid som aktivt og forholdet til nabolandene som godt. Samtidig kommer det fortsatt en del ubegrunnede asylsøknader til Schengenområdet fra albanske statsborgere. Diplomatiske forbindelser Albania er representert i Norge ved sin ambassade i Stockholm, mens Norge er representert i Albania gjennom den norske ambassade i Prishtina, Kosovo. Historikk Albania var medlem av Warszawapakten i 1955–1968 og av det østeuropeiske handelssamarbeidet Comecon i 1949–1961. Les mer i Store norske leksikon Albanias historie Albanias samtidshistorie Albania